open-index/open-wikipedia-markdown huggingface dataset:
Elmer Iseler

**Elmer Walter Iseler** (14. lokakuuta 1927 Port Colborne, Ontario, Kanada– 3. huhtikuuta 1998 Caledon Hills, Ontario, Kanada) oli kanadalainen kuoronjohtaja. 

Iseler oli mukana perustamassa Toronto Festival Singers -kuoroa vuonna 1954. Kyse oli Kanadan ensimmäisestä ammattimaisesta kuorosta. Vuonna 1964 hänestä tuli Toronton Mendelssohn-kuoron johtaja, jona hän toimi 33 vuoden ajan. Hän myös perusti vuonna 1979 Elmer Iseler Singers -kuoron, jonka kanssa hän kiersi laajalti kansainvälisesti. Korkealla Iselerin prioriteeteissa oli kanadalaisten säveltäjien teosten esittäminen.

Iseler opiskeli nuorena pianon- ja urkujensoittoa. Kitchenerissä Ulrich Leupoldin opastamana hän tutki luterilaisen perinteen mukaista kirkkomusiikkia. Hän jatkoi opintojaan Toronton yliopistossa. Hän sai työstään lukuisia tunnustuksia, kuten Kanadan ritarikunnan upseerin arvon vuonna 1975.

## Lähteet
Bernard Blier

**Bernard Blier** (1916 Buenos Aires, Argentiina – 29. maaliskuuta 1989 Saint-Cloud) oli ranskalainen elokuvanäyttelijä, joka näytteli yli 50 vuotta kestäneen uransa aikana noin 150 elokuvassa, ranskalaisfilmien lisäksi noin 30 italialaistuotannossa. Hänen tunnetuimpia roolitöitään ovat Marcel Carnén *[[Hotel du Nord]]* (1938), André Cayatten *[[Ennen vedenpaisumusta]]* (1953), Yves Robertin menestyskomedia *[[Pitkä vaalea mustakenkäinen]]* (1972), oman poikansa Bertrand Blierin ohjaama musta komedia *[[Kylmät alkupalat]]* (1979) ja Andrzej Wajdan *[[Riivatut (vuoden 1988 elokuva)|Riivatut]]* (1988).

Vähän ennen kuolemaansa 73-vuotiaana vuonna 1989 Bernard Blier sai Ranskan elokuva-akatemialta César-palkinnon elämäntyöstään.

## Elokuvia
*1938: *[[Elämän aloittelijat]]*
*1938: *[[Hotel du Nord]]*
*1939: *[[Varjojen yö]]*
*1942: *[[Oikkuja]]*
*1945: *[[Yön serenadi]]*
*1947: *[[Kolmas aste]]*
*1948: *[[Valkopukuinen mies]]*
*1949: *[[Rakkaus ja valhe]]*
*1953: *[[Ennen vedenpaisumusta]]*
*1955: *[[Musta kansio]]*
*1956: *[[Mies sadetakissa]]*
*1957: *[[Kuolleen miehen kosto]]*
*1958: *[[Kurjat (vuoden 1958 elokuva)|Kurjat]]*
*1959: *[[Suuri sota]]*
*1959: *[[Vapaa elämä]]*
*1961: *[[Musta monokkeli]]*
*1964: *[[100000 dollaria auringossa]]*
*1964: *[[5 erittäin salaista asiamiestä]]*
*1965: *[[Ilotalon lemmikit]]*
*1966: *[[Kuinka presidentti ryöstetään]]*
*1966: *[[Pölkkypää Pariisissa]]*
*1966: *[[Palkkamurhaaja (vuoden 1966 elokuva)|Palkkamurhaaja]]*
*1967: *[[Sivullinen (elokuva)|Sivullinen]]*
*1968: *[[Caroline chérie]]*
*1969: *[[Huoleton Benjamin]]*
*1970: *[[Menevän miehen makuun]]*
*1970: *[[Hän ei juo, ei polta, mutta...]]*
*1971: *[[Ruumis huvimajassa]]*
*1972: *[[Pitkä vaalea mustakenkäinen]]*
*1972: *[[Murhaaja (vuoden 1972 elokuva)|Murhaaja]]*
*1979: *[[Kylmät alkupalat]]*
*1980: *[[Eugenio (elokuva)|Eugenio]]*
*1981: *[[Rakkauden huumaa]]*
*1988: *[[Riivatut (vuoden 1988 elokuva)|Riivatut]]*
*1988: *[[Twist Again in Moscow]]*
*1989: *[[Kinski Paganini]]*
*1994: *[[Seobe]]*

## Lähteet

## Aiheesta muualla
* 
*
Vasikkasaari

**Vasikkasaari** voi viitata ainakin seuraaviin saariin:
* Vasikkasaari, entinen Ala-Kivijärven saari, nykyinen niemi Luumäellä
* Vasikkasaari, Ala-Siikajärven saari Kuopiossa
* Vasikkasaari, Asunnanjärven saari Keuruulla
* Vasikkasaari, Enonveden saari Pertunmaalla
* Vasikkasaari, Helsingin kaupungin ulkoilusaari Suomenlinnan ja Santahaminan välissä
** Vasikkasaaren räjähdys 1919, räjähdysonnettomuus Helsingin Vasikkasaaressa
* Vasikkasaari, Heinolan Hevossaaren niemi Ruotsalainen-järvessä
* Vasikkasaari, entinen saari Hovinsaaressa Kotkassa
* Vasikkasaari, Inhottujärven saari Noormarkussa Porissa
* Vasikkasaari, entinen Jyväsjärven saari Jyväskylässä
* Vasikkasaari, Kiantajärven saari Suomussalmella
* Vasikkasaari, Konniveden saari Kymenlaakson Iitissä
* Vasikkasaari, Kukkiajärven Äikkäänselän saari Pälkäneellä
* Vasikkasaari, Lammasjärven saari Kuhmossa
* Vasikkasaari, Lappajärven saari Alajärvellä
* Vasikkasaari, Lentiirajärven saari Kuhmossa
* Vasikkasaari, Leppäveden saari Laukaassa
* Vasikkasaari, Lestijärven saari Keski-Pohjanmaalla
* Vasikkasaari, Nytkymenjärven saari Jämsässä
* Vasikkasaari, Ontojärven saari Kuhmossa
* Vasikkasaari, Vesijärven saari Kangasalla
* Vasikkasaari, Vesijärven saari Lahdessa
* Vasikkasaari, Vuoksen saari Vuokselan Uudessakylässä luovutetuilla alueilla
* Vasikkasaari, Ähtärinjärven saari Alajärvellä

## Katso myös
* Iso Vasikkasaari, Espoon kaupungin ulkoilusaari
* Vasikkaluoto, saari Vartiokylänlahdella Helsingissä
Fagner

**Fagner Conserva Lemos** (s. 11. kesäkuuta 1989 São Paulo) on brasilialainen jalkapalloilija, joka edustaa Brasilian Série A:ssa pelaavaa Corinthiansia.

## Lähteet

## Aiheesta muualla
Musta (heraldiikka)

**Musta** () on heraldinen tinktuuri ja yksi heraldiikassa tyypillisesti käytetyistä viidestä väristä. Se on saanut ranskan- ja englanninkielisen nimensä soopelista (*sable*).

Mustaa tinktuuria on aiemmin lähinnä runollisessa mielessä kutsuttu Saturnuksen ja timantin väriksi.

## Esimerkkejä

Arms of the Foljambe family of Walton.png|Englantilaisen Foljambe-suvun vaakuna
Kangasniemi.vaakuna.svg|Kangasniemen vaakuna
DEU Hueckelhoven COA.svg|Hückelhovenin vaakuna


## Lähteet

## Aiheesta muualla
Luigi Russolo

**Luigi Carlo Filippo Russolo** (30. huhtikuuta 1885 Portogruaro – 4. helmikuuta 1947 Laveno-Mombello) oli italialainen taidemaalari ja säveltäjä, futurismin merkittävimpiä teoreetikkoja. Manifestissaan *[[Hälyjen taide]]* (1913) Russolo puolusti luonnonäänien ja hälyäänien käyttämistä musiikissa (bruitismi). Hän alkoi vuonna 1912 rakentaa hälysoittimia ().

## Lähteet
* *Otavan Iso Musiikkitietosanakirja 5*, s. 93. Helsinki 1979. 

## Kirjallisuutta
* 
* 

## Aiheesta muualla

* Russolo, Luigi Carlo Filippo. *Dizionario Biografico degli Italiani* (2017).
Deoksinojirimysiini

**Deoksinojirimysiini** eli **1-deoksinojirimysiini** tai **duvoglustaatti** (C6H13NO4) on aminosokereihin kuuluva orgaaninen yhdiste. Yhdistettä esiintyy monissa eliöissä ja sitä ja sen johdannaisia tutkitaan verensokeritasoa alentavina lääkkeinä.

## Esiintyminen luonnossa ja ominaisuudet
Deoksinojirimysiini eristettiin ensimmäisen kerran mulpereihin kuuluvasta lajista *Morus bombycis*. Tämän jälkeen sitä on löydetty myös muista mulperien suvun lajeista ja eräistä muistakin kasveista sekä eräiden *[[Bacillus]]*- ja *[[Streptomyces]]*-sukujen bakteerien tuottamina. Deoksinojirimysiini ja sen johdannaiset estävät disakkaridaaseja esimerkiksi sakkaraasia. Täten esimerkiksi sakkaroosin pilkkoutuminen ja imeytyminen elimistössä heikkenee. Tätä voidaan mahdollisesti käyttää diabeteksen hoidossa ja eräät deoksinojirimysiinin johdannaiset kuten miglitoli ja emiglitaatti ovat markkinoilla. Mulperien lehdistä valmistettua teetä markkinoidaan terveysvaikutteisena, mutta deoksinojirimysiinin pitoisuus ei ole siinä riittävän korkealla tasolla, jotta se olisi tehokasta. Yhdisteellä on myös HIV:tä vastustavia ominaisuuksia. Deoksinojirimysiini on optisesti aktiivista ja sen ominaiskiertokyky vesiliuoksessa on +47.

Deoksinojirimysiinin tuotanto perustuu eristämiseen mulpereiden lehdistä, mutta bioteknillisiä tuotantomenetelmiä kehitetään.

## Lähteet

## Aiheesta muualla
*DrugBank: Duvoglustat 
*Human Metabolome Database: 1-Deoxynojirimycin 
*Food Component Database (FooDB): 1-Deoxynojirimycin 
*Kyoto Encyclopedia of Genes and Genomes (KEGG): Duvoglustat
Pohjois-Norrbottenin rovastikunta

**Pohjois-Norrbottenin rovastikunta** () on Ruotsin kirkon Luulajan hiippakunnan rovastikunta. Se perustettiin 1. tammikuuta 2017 Kalix-Tornen rovastikunnan nimenvaihdon yhteydessä, samalla kun siihen yhdistettiin lakkautetun Pohjois-Lapinmaan rovastikunnan seurakunnat.

## Rovastikuntaan kuuluvat seurakunnat
* Haaparannan seurakunta
* Jällivaaran seurakunta
* Jukkasjärven seurakunta
* Kalixin seurakunta
* Kaaresuvannon seurakunta
* Malmivaaran seurakunta
* Pajalan seurakunta
* Vittangin seurakunta
* Ylikainuun seurakunta
* Ylitornion seurakunta

## Lähteet
Lena Frölander-Ulf

**Lena Frölander-Ulf** (s. 1976) on suomalainen lastenkirjailija ja kuvittaja, joka asuu ja työskentelee Helsingissä. Frölander-Ulf kirjoittaa ensisijaisesti ruotsiksi mutta myös suomeksi.

Frölander-Ulfin kuvakirja *Minä, Muru ja metsä* oli ehdolla Toisinkoinen-palkinnon (2016), lasten- ja nuortenkirjallisuuden Finlandian (2016) ja Runeberg Junior -palkinnon (2017) saajaksi. Vuonna 2020 Frölander-Ulf sai Arvid Lydecken -palkinnon teoksesta *Nelson Tiikeritassu*. Teos oli myös lasten- ja nuortenkirjallisuuden Finlandia-ehdokas.

Frölander-Ulfin puoliso on kirjailija Kjell Westö.
__NOTOC__
## Teoksia
### Teksti ja kuvitus
* *Sagan om prinsessan Bulleribång* (teksti yhteistyössä: Hannele Mikaela Taivassalo), Söderströms 2006
* *Det är som det är, sa murmeln Pierre*, Kontrabluff 2014
* *Totta toinen puoli* (suom. Ilpo Tiihonen), Teos & Söderströms 2014
* *Minä, Muru ja metsä*, Kustantamo S & S 2016
* 
* 
* 
* 
* 
* 

### Kuvituksia
* *Sagan om prinsessan Bulleribång* (teksti: LFU & Hannele Mikaela Taivassalo), Söderströms, 2006
* *Hämäräkirja* (teksti: Hannele Mikaela Taivassalo, suom. Henriikka Tavi), Söderströms 2009
* *Adalminan Helmi* (teksti: (Z. Topelius, suom. Asko Sahlberg), Söderströms 2011
* 

## Näytelmiä
* *Pussas på riktigt*, Teatteri Taimine, 2017

## Lähteet

## Aiheesta muualla
* Lena Frölander-Ulfin sivusto
DNA Kauppa

**DNA Kauppa Oy** (aiemmin *DNA+*) on DNA-konserniin kuuluva kauppaketju ja se oli Suomen laajin matkapuhelimia myyvä myymäläketju vuonna 2018. Vuonna 2018 ketjuun kuului 60 liikettä 40 paikkakunnalla.

## Historia
DNA Kauppa on perustettu vuonna 2000.https://www.kauppalehti.fi/yritykset/yritys/16203670

Vuosina 2007 ja 2008 DNA Kaupan toimitusjohtajana toimi Erik Sylvestersson, joka siirtyi tehtävästä DNA Finlandin myynti- ja markkinointijohtajaksi. Sylvestersson toimi DNA:n jakeluketjuyrittäjänä vuodesta 2002 lähtien, mutta myi DNA Kauppa Oy:n liiketoiminnan kokonaan DNA:lle vuonna 2007.

DNA uudisti brändiään vuonna 2011, jolloin DNA Kaupan pääväriksi tuli keltainen. Ketjuun kuului 76 myymälää ympäri Suomen.

Vuonna 2014 DNA Kaupan liikevaihto oli 46,6 miljoonaa euroa, missä oli pudotusta edelliseen vuoteen verrattuna noin 64 prosenttia. Tilikauden tulos oli 11 000 euroa. Yhtiön omavaraisuusaste oli 37 prosenttia.

Maaliskuussa 2017 DNA-operaattorin kymmenestä myydyimmästä mallista puolet oli Huawein malleja ja myydyin puhelin oli Samsungin Galaxy J5. Koko vuoden myydyin puhelin oli Honor 8.

Vuonna 2018 DNA Kaupan liikevaihto oli 47,6 miljoonaa euroa ja se työllisti 57 henkilöä. Liikevaihdossa oli 0,7 prosentin nousu. Tilikauden tulos oli 293 000 euroa ja yhtiön omavaraisuusaste oli 36,5 prosenttia. Kesällä 2018 Nordea ja DNA pilotoivat iäkkäille suunnattua tablettia viidellä paikkakunnalla. Nordea järjesti digiopastustilaisuuksia ja halukkaille jaettiin esitteitä, jotka helpottivat tabletin ostoa DNA Kaupoista. Keskimääräistä suurikokoisempaan tablettiin oli asennettu valmiiksi Nordean mobiilipankki- ja tunnuslukusovellukset. Myös DNA Kaupat tarjosivat opastusta tabletin käyttöön.

Maaliskuussa 2019 DNA Kaupan 10 myydyimmän puhelimen joukossa oli kuusi Samsungia, kolme Huaweita ja sijalla 9 iPhone 7. Huawein myynti pieneni, kun Google ilmoitti toukokuussa, että se katkaisee yhteistyön Huawein kanssa. DNA Kauppa arvioi toukokuussa, ettei se aloita Huawein uusien matkapuhelinmallin myyntiä, mutta jatkaa jo julkaistujen mallien myyntiä. DNA:lla ja Huaweilla ei ole toimitusjohtaja Aavikon mukaan sopimusta, joka velvoittaisi myynnin aloitukseen. Kesäkuun puoliväliin mennessä Huawein puhelimien myynti oli alkanut elpyä. DNA Kaupassa myynti laski pahimmillaan noin puoleen aiemmasta, mutta kesäkuun myynti oli noin 30–40 prosenttia aiempaa pienempää.

## Palvelut
DNA Kauppa ottaa vastaan käytettyjä puhelimia. Liikkeissä on myös myyty rajattuja eriä käytettyjä puhelimia.

## Lähteet

## Aiheesta muualla
*DNA Kauppa 
*DNA:n kuukauden myydyimmät mallit
Itämeri-Akatemia

**Itämeri-Akatemia** on 9 Itämeren naapurimaata edustavan 15:n yliopiston yhdistys. Järjestö oli perustettu Hanse-Parlamentin aloitteesta voittoa tavoittelemattomana yhdistyksenä helmikuussa 2010. Yhteisenä tavoitteena on yhteysten kehittäminen pienten- ja keskikokoisten yritysten ja tutkimusmaailman välillä. Itämeren Akatemia tukee yrityksiä aktiivisesti konkreettisillä tutkimus- ja tuotekehitysratkaisuilla, mutta samalla kehittää ja toteuttaa pk-yritysten tarpeisiin räätälöityjä opinto-ohjelmia. Pk-yrityksille tarkoitettujen innovatiivisten ratkaisujen edistäminen on toteuttavien tutkimus- ja kehitystehtävien painopiste. Kehitettävien opinto-ohjelmien kannalta keskipisteenä on kaksoistutkintojärjestelmä, joka mahdollistaa käytännön taitojen ja akateemisen tiedon yhdistämisen.  
 

## Hanse-konferenssi
Itämeri-Akatemia ja Hanse-Parlamentti järjestävät vuosittaisen kaksipäiväisen Hanse-konferenssin, jonka puitteissa noin 120 liiketoiminnan, tieteen ja politiikan vaikuttajaa keskustelee yhdestä pienten ja keskikokoisten yrityksiin liittyvästä aiheesta. Muutaman esittelyn jälkeen järjestetään pyöreät pöydät, joilla konferenssin osallistujat kehittävät tulevaisuudennäkymät. Nämä tapaamiset houkuttelevat korkean tason puhujia, kuten EU:n komissaari Günther Oettinger vuonna 2011 ja EU:n komissaari Algirdas Šemeta vuonna 2012. Konferenssin jälkeen Itämeren Akatemia julkistaa kirjeen, johon sisältyvät esittelyt, tutkimusraportit  ja keskustelujen tulokset.  

## Julkaisut
Itämeri-Akatemia julkaisee epäsäännöllisesti papereita konferensseista sekä strateegisia ohjelmia. Tähän mennessä on painettu seuraavia julkaisuja:

* Strategies for the Development of Crafts and SMEs in the Baltic Sea Region, 180 pages (German, Polish, English, Russian) 2011
* Education Policy Strategies today and tomorrow around the "Mare Balticum", 432 pages (German, English), 2011
* Energy Efficiency and Climate Protection around the Mare Balticum, 264 pages (German, English), 2011
* Strategy Programme for education policies in the Baltic Sea Region, 172 pages (German, Polish, English), 2012
* SME relevant sectors in the BSR: Personnel organisation, Energy and Construction, 188 pages (English), 2012
* Strategies and Promotion of Innovation in Regional Policies around the Mare Balticum, 432 pages, (German, English), 2012
* Strategy Programme for innovation in regional policies in the Baltic Sea Region, 240 pages (German, Polish, English) 2012
* Humanivity - Innovative economic development through human growth, 248 pages (English), 2012

## Lähteet
* Baltic Sea Academy Homepage of the association

### Viitteet
Oravannahka (heraldiikka)

**Oravannahka** on heraldinen tinktuuri ja toinen heraldiikassa alkuperäisesti käytetyistä turkiksesta. Sen sinihopeinen kuvio kuvastaa viittojen vuorina käytettyä oravaturkista. Siinä oravien siniharmaan turkin ja valkoisen vatsakarvan vuorottelu loi värivaihtelun ja kuvion, jota oravannahkatinktuuri esittää yksinkertaistettuna. Oravannahan sinisten kuvioiden kärki osoittaa yleensä ylöspäin.

On esitetty, että Tuhkimo-sadun nykyversio on muotoutunut osin satua ranskasta englantiin käännettäessä sattuneen virheen vuoksi, eikä Tuhkimon kengän kuuluisikaan olla lasia (*verre*) vaan oravaturkista (*vairé*).

## Muunnelmia
Oravannahasta on kehitetty aikojen saatossa useita erivärisiä ja kuvioinniltaan erilaisia muunnelmia. Kolme niistä on saanut suomenkielisen nimen.

Coa Illustration Tincture Vairy counter.svg|Kaksoisoravannahka
Coa Illustration Tincture Vairy in pale field.svg|Juovikas oravannahka
Coa Illustration Tincture Vairy en pointe.svg|Polvekas oravannahka


## Lähteet

## Aiheesta muualla
Killjoys

**Killjoys** on kanadalainen Michelle Lovrettan luoma scifisarja. Sen esittäminen alkoi Kanadassa Spacen kanavalla kesäkuussa 2015.

## Näyttelijät

## Tuotanto
Lokakuussa 2013 annettiin virallinen tilaus *Killjoysin* 10 jakson mittaisesta ensimmäisestä kaudesta. Huhtikuussa 2014 vahvistettiin Syfyn liittyvän sarjan toiseksi tuottajaksi.

Sarjan pilottijakso esitettiin 19. kesäkuuta 2015. Syyskuussa 2017 Syfy ilmoitti tulanneensa 10 jakson mittaisen neljännen ja viiden kauden. Samalla kerrottiin viidennen kauden jäävän sarjan viimeiseksi.

### Tuotantokaudet

## Lähteet

## Aiheesta muualla
* Killjoys Spacen sivustolla 
* Killjoys Syfyn sivustolla 
*
Herbert A. Fricker

**Herbert Austin Fricker** (12. helmikuuta 1868 Canterbury – 11. marraskuuta 1943 Toronto) oli brittiläis-kanadalainen kuoronjohtaja, urkuri, pedagogi ja säveltäjä. Hän opiskeli Canterburyn tuomiokirkon William H. Longhurstin johdolla ja täydensi opintojaan Lontoossa Frederick Bridgen sekä Edwin Henry Lemaren johdolla.

Fricker perusti Leedsin filharmonikot ja toimi orkesterin kapellimestarina vuosina 1900–1917. Perustamaansa Leedsin sinfoniaorkesteria hän johti vuosina 1902–1917. Hän muutti Kanadaan elokuussa 1917 tultuaan Augustus Stephen Vogtin valitsemaksi seuraajaksi Toronton Mendelssohn-kuoron johdossa. Ensimmäisen esiintymisensä kuoron johdossa hän teki Leopold Stokowskin johtaman Philadelphian orkesterin kanssa 18. helmikuuta 1918. Frickerin johdolla kuoro piti muun muassa Ludwig van Beethovenin *[[Missa solemnis|Missa solemniksen]]* Kanadan-ensiesityksen. Fricker vetäytyi vuonna 1942. 

Frickerin sävellystuotantoon kuuluu useita urkuteoksia.

## Lähteet
Finnsvala

**Finnsvala Oy** on vuonna 1955 perustettu suomalainen Kärsämäellä toimiva teknisiä vaatteita suunnitteleva, valmistava ja markkinoiva yritys. Tuotteita markkinoidaan Svala of Finland -tuotemerkillä. Kaikki tuotteet valmistetaan Suomalaisen Työn Liiton Avainlippu-tunnus.
 
Tuotteiden pääkäyttäjäryhmät ovat aktiiviliikkujat, kylmätyöntekijät, elintarvike- ja rakennusalan työntekijät sekä viranomaistahot. Erityisenä käyttäjäryhmänä on myös moottoriurheilijat, ja Finnsvalalle onkin myönnetty ainoana suomalaisena vaatevalmistajana FIA:n (Federation Internationale De L’automobile) hyväksyntä moottoriurheilussa käytettäville kypärähupuille. Finnsvalan palamattomille asusteilla on CE-tyyppihyväksyntä.  

## Historia
Svalan suku aloitti vaatteiden valmistuksen sodan jälkeisessä Suomessa. Aluksi toiminta rajoittui omaan perhepiiriin, kun vanhoista armeijan mantteleista valmistettiin perheelle käyttövaatteita. 1950-luvulla säännöstelyn päättyminen mahdollisti neulosten ja kankaiden ostamisen. Tällöin Elli Svalalla heräsi ajatus yrityksen perustamisesta. Ellin mies Paavo Svala oli ammatiltaan autoilija, ja hän alkoi myymään Ellin tekemiä Suomi-verkkareita ja alusasuja vähittäisliikkeisiin eri puolille Suomea. Tuotteita meni niin paljon, kuin niitä ehdittiin valmistaa, ja niinpä vuonna 1955 looginen kehitysaskel oli virallistaa toimintaa rekisteröidyksi yritykseksi Kärsämäen Trikoo -nimellä.

Kysyntä kasvoi, ja 1960-luvulla tuotantoa laajennettiin ja koneistettiin. Ruotsiin viennin alkaessa yrityksen nimi haluttiin muuttaa helpommin lausuttavaksi, ja niin Finnsvala rekisteröitiin toiminimenä. 1970- ja -80 -luvuilla Finnsvala keskittyi puuvillaisten perusalusasujen tuotantoon, valmistaen päivässä 4000 alusasua. Yritys oli myös siirtynyt uudelle sukupolvelle 1972, Kyösti ja Raija Svalan johdettavaksi.

1990-luvun laman myötä Finnsvala erikoistui teknisten alusasujen ja lämpökerrastojen valmistamiseen. Tuoteportfolioon lisättiin myös moottorikelkkailijoille ja -pyöräilijöille tehdyt Coolmax-kypärähuput sekä paloa jatkamattomat tuotteet.

Vuonna 2015 uutena yrittäjänä aloitti Onerva Aakko. Tuotteet valmistetaan teknisistä materiaaleista ja merinovillasta. Kesällä 2018 Finnsvala Oy:lle valmistuvat uudet tuotantotilat Kärsämäelle. Tuotantokapasiteetin lisäämisellä ennakoidaan erityisesti yrityksen kansainvälistymisen myötä tapahtuvaa kysynnän kasvua.

## Lähteet

## Aiheesta muualla:
* Finnsvalan kotisivut
SN 185

**SN 185** oli ilmeisesti ensimmäinen supernova, josta on kirjallinen havainto. Kiinalaiset tekivät havainnon vuonna 185 jaa. SN 185 sijoittuu Alpha Centaurin suuntaan, Harpin ja Kentaurin tähdistöjen väliin. Se oli näkyvissä yötaivaalla kahdeksan kuukautta.

## Historia
Fan Ye mainitsee "vierastähden" Myöhemmän Han-dynastian kirjassa, jonka hän kirjoitti käyttäen lähteinään aiempia historioita ja dokumentteja. Myös roomalaiset mahdollisesti näkivät saman kohteen, joka ilmeisesti oli supernova. Pitkään oli epäselvää, missä SN 185 oli, mutta tutkijat epäilivät, että RCW 86 on siitä syntynyt supernovajäänne. RWC 86:n näennäinen koko eli kulmaläpimitta on 45 kaariminuuttia, hieman suurempi kuin täydenkuun, jonka kulmaläpimitta vaihtelee 29 ja 34 kaariminuutin välillä.

## Tutkimukset ja tulokset
Tutkimukset osoittivat, että RCW 86:n oli jäännös Ia-luokan supernovasta, joka oli syntynyt, kun kaksoistähti, jonka toinen komponentti oli valkoinen kääpiö, oli saanut kumppanitähdeltä vetyä pinnalleen. Kun sen massa oli ylittänyt kriittisen rajan, tähti räjähti supernovana. Ennen sitä se oli tehnyt ympärilleen avaruuteen onkalon, joka teki mahdolliseksi räjähdyksen jäänteiden leviämisen kauas.

Tutkimukset tehtiin yhdistämällä avaruusteleskoopin antamat tiedot. NASA:n Spitzer -avaruusteleskoopin ja WISE:n infrapunakuvista tulivat keltaiset ja punaiset sävyt. Niihin yhdistettiin Chandra-avaruusteleskoopin ottamat röntgen­alueen kuvat, ja ESAn XMM-Newton -röntgensatelliitin kuviin yhdistettiin kuvassa olevat siniset ja vihreät värit.

Tutkituista röntgen- ja infrapuna­tiedoista tähtitieteilijät pystyivät selvittämään, että räjähdyksen syy oli tyypin Ia supernova, jossa muutoin vakaa valkoinen kääpiö ylitti kriittisen Chandrasekharin rajan (noin 1,4 Auringon massaa), kun sen kumppanitähdestä valui siihen vetyä. Chandran ja XMM-Newtonin röntgentiedoista kävi ilmi, että räjähdyksen jäänteissä on paljon rautaa, mikä myös osoittaa sen olleen tyypin Ia supernova. Lisäksi tiedemiehet ratkaisivat tiedosta toisen arvoituksen, eli miten se tuli niin suureksi niin lyhyessä ajassa.

Kun Auringon massan luokkaa oleva punainen jättiläinen muuttuu epävakaaksi se sinkoaa, ulko-osansa pois planetaariseksi sumuksi ja synnyttää valtavan ontelon ympärilleen. Räjähdys tässä ontelossa pystyi laajentumaan paljon nopeammin kuin muutoin olisi pystynyt. Tämä on ensimmäinen kerta, kun tällaisen ontelon on havaittu syntyneen valkoisen kääpiön ympärille ennen räjähdystä. Tutkijat sanovat, että tuloksilla voi olla merkittäviä vaikutuksia teorioihin valkoisista kääpiöstä ja tyypin Ia supernovista.

## Lähteet

## Aiheesta muualla
* 超新星 SN 185  
* Malaga Bay: Supernova SN 185  
* Smithsonian Institution: The First Supernova  
* SPACE.com: 2,000-Year-Old Supernova Mystery Solved By NASA Telescopes  
*
Kupari (heraldiikka)

**Kupari** on heraldiikassa harvoin käytetty metalli. Se ei kuulu perinteisesti käytettyihin metalleihin, joita ovat kulta ja hopea. Kupari on tullut heraldiseen käyttöön Kanadassa 2000-luvun alussa, eikä sitä eurooppalaisessa heraldiikassa tunneta lainkaan. Kuparinen tinktuuri kuvataan uuden, kirkkaan kuparimetallin värisenä.

Erityisen näkyvästi kupari on käytössä Whitehorsen kaupungin vaakunassa, jonka kilpi on kuparia. Siinä väri viittaa kuparimalmin louhintaan alueella sekä kuparin tärkeyteen alkuperäiskansoille.

## Lähteet

## Aiheesta muualla
Shen Yue

**Shen Yue** (, 441-513) oli kiinalainen runoilija, poliitikko ja historioitsija, joka syntyi Huzhoussa, Zhejiangissa. Hänen merkittävimpiä teoksiaan oli sataosainen historiikki *[[Sòng Shū]]*, joka käsitteli eteläistä Kiinaa vv. 420&ndash;479 hallinnutta Liu-Song-dynastiaa.

Hän oli huomattava Liang-dynastian tutkija, sekä aikansa musiikki-tapojen johtava tutkija.

## Lähteet
Edward Laufer

**Edward (Constantin) Laufer** (25. marraskuuta 1938 Zürich – 7. toukokuuta 2014 Halifax) oli säveltäjä, musiikkiteoreetikko ja musiikkipedagogi. Hän muutti perheineen vuonna 1939 Halifaxiin, varttui siellä ja sai Kanadan kansalaisuuden vuonna 1953.

## Elämä
### Opiskelu
Laufer valmistui Toronton yliopistosta musiikin kandidaatiksi vuonna 1957 ja maisteriksi 1960. Hän sai myös taiteiden maisterin oppiarvon Princetonin yliopistosta vuonna 1964. Hänen opettajiaan Torontossa olivat John Weinzweig, John Beckwith, Oskar Morawetz ja Talivaldis Kenins. Princetonissa häntä opettivat Milton Babbitt, Earl Kim ja Roger Sessions. Lisäksi hän sai Juilliard Schoolissa opetusta Vincent Persichettiltä ja Eduard Steuermannilta sekä yksityisopetusta Schenker-analyysissä Ernst Osterilta.

### Ura
Laufer on opettanut Smith Collegessa vuosina 1969–1971, New Yorkin osavaltionyliopistossa, Purchasessa 1972–1974 ja Mannes College of Musicissa 1973–1974. Vuosina 1974–1975 hän oli viimeksi mainitun opinahjon nimikkosäveltäjä, ja tämän jälkeen hän liittyi Toronton yliopiston musiikin tiedekunnan henkilöstöön. 

Laufer on luennoinut Schenker-analyysistä yliopistoissa ja tutkijoiden tapaamisissa Kanadassa, Yhdysvalloissa, Suomessa ja Englannissa. Laufer on kirjoittanut artikkeleita useisiin lehtiin. Hän on Kanadan musiikkikeskuksen jäsen.

## Teoksia
* *Variations for Orchestra Part I* (1967; tilannut Halifaxin sinfoniaorkesteri)
* *Nostos*  (1965, uudistettu 1967) sopraanolle ja kamarikokoonpanolle
* *Symphony in One Movement* (1982) kamariorkesterille 
* *Variations for Seven Instruments* (1967)
* *Études for piano* (alk. 1985)
* *Concertino* (1978, uudistettu 1979; tilannut Robert Aitken)

## Lähteet
Johanna Moisander

**Johanna K. Moisander** on suomalainen professori. Hän on ollut vuodesta 2010 organisaatioviestinnän professori Aalto-yliopiston johtamisen laitoksella.

Moisander on  valmistunut Helsingin Kauppakorkeakoulusta kauppatieteiden maisteriksi, lisensiaatiksi ja tohtoriksi. Hän on saanut vuonna 2011 Vuoden väitöskirjaohjaaja -palkinnon.

Moisanderin väitöskirja käsittelee vihreää kuluttamista.

## Julkaisut
**Representation of green consumerism: a constructionist critique*. [Helsinki] : Helsinki School of Economics and Business Administration, 2001 (Acta Universitatis oeconomicae Helsingiensis 185. ISSN 1237-556X) . Väitöskirja, Helsingin kauppakorkeakoulu

## Lähteet
Korttia

**Korttia** on Askolan kunnan kylä, jossa asuu vakinaisesti 93 asukasta. Korttiassa on vuonna 1934 valmistunut kansakoulu, jonka toiminta alkuperäisessä rakennuksessa päättyi vuonna 1967. Rakennus peruskorjattiin ja 1980-luvulla se on toiminut kylätalona. Siinä on luokkahuone ja vuokra-asuntona toimiva opettajan entinen asunto.

Korttian monitoimitalon, entisen kansakoulun, myi Askolan kunta Korttian kyläyhdistys ry:lle 7. lokakuuta 2013. Kyläyhdistys on järjestänyt päivän kestävän kylätapahtuman kesäisin 2012 alkaen.

## Kartanot
Korttiassa on ollut kaksi kartanoa, Uusikartano ja Vanhakartano.

### Vanhakartano
Hendriksbergin ratsusäteritila oli yksi seitsemästä Klas Flemingin ostorälssitilasta, jotka hankittiin 1600-luvun puolessavälissä. Klas Flemingin omistuksessa tila oli 1630-1644, minkä jälkeen tila seurasi hänen perillisiään. Tilasta tehtiin 1691 Henriksbergin ratsusäteritila, mitä alettiin sittemmin kutsua Hendriksbergin säteriratsutilaksi.

### Uusikartano
Uusikartano lohkottiin 1781 Henriksbergin säteritilasta, jota alettiin kutsua Vanhakartanoksi, kun lohkottu osa nimettiin Uusikartanoksi. Uusikartanoon liitettiin lisäksi 1880-luvulla Heikkilän tila, joka oli ollut 1630 alkaen Klas Flemingin ostorälssitila. Uusikartanon ensimmäinen omistaja oli Anna Maria Hassel 1781-1824. 1882 tila siirtyi kauppias Antti Erikinpoika Tuiskulan omistukseen, ja 1903 Anders Valter Tuiskulalle sekä tämän puolisolle, Selma Tuiskulalle (o.s. Brusila). 1977 Uusikartanon saivat Kaisa-Liisa Lintunen (o.s. Tuiskula) ja Raimo Lintunen. Kaisa-Liisa Tuiskula on Antti Erikinpoika Tuiskulan pojanpojanpojantytär. Uuttakartanoa lohkottiin 1960-luvun alussa, kun asutushallitus sen ostettuaan lohkoi 307 hehtaaria siirtoväen asutustilojen lisämaiksi. Tästä 307 hehtaarista saatiin tiloille maankäytön komitean 1964 suunnitelman mukaan neljätoista maa-aluetta. Myös Askolan hiidenkirnut sijaitsevat valtion Uusikartanolta ostamalla alueella.

Vanhakartanoon liitettiin Korttian Vappula. Vanhakartanon omisti 1904-1934 Frans Arvid Kortejärvi, aikaisempi Milén, jonka jälkeen Vanhakartanon ovat omistaneet Toivo, Mauri ja Veikko Kortejärvi.

## Lähteet
Henrik Nilsson (jääkiekkoilija, 1991)

**Henrik Johan Nilsson** (s. 5. toukokuuta 1991 Tukholma, Ruotsi) on ruotsalainen jääkiekkopuolustaja. Hän laukoo oikealta.

## Ura
Nilsson on Norsborgs IF:n kasvatti. Hän siirtyi juniorina sittemmin AIK IF:ään. Nilsson voitti kauden 2008–2009 päätteeksi J18 Allsvenskanin mestaruuden. Kaudella 2009–2010 hän oli seuran J20-junioreiden eniten maaleja tehnyt puolustaja sekä tehokkain puolustaja Patrik Nemethin kanssa tehoilla 5+15=20. Nilsson debytoi kauden aikana myös AIK:n miesten joukkueessa Ruotsin toiseksi korkeimmalla sarjatasolla HockeyAllsvenskanissa, jossa hän pelasi neljä runkosarjaottelua ilman tehopisteitä.

Kaudeksi 2010–2011 AIK nousi Allsvenskanista Elitserieniin, jossa Nilsson pelasi kauden aikana 17 runkosarjaottelua tehden kaksi syöttöpistettä. Hän sai tililleen ensimmäisen Elitserien-ottelunsa 23. syyskuuta 2010 Södertälje SK:ta vastaan. Nilsson jäi ottelussa kuitenkin ilman jääaikaa. Ensimmäiset peliaikansa liigassa hän sai seuraavassa ottelussa 25. syyskuuta 2020 vieraissa Färjestad BK:ta vastaan. Nilsson sai ottelussa jääaikaa 18.35 minuuttia. Hän keräsi myös yhden kahden minuutin jäähyn ja teholukeman –1. Nilsson pelasi kauden aikana miesten pelejä myös 11 ottelun verran lainalla sarjatasoa alempana Allsvenskan-joukkue Almtuna IS:ssä, jossa hän jatkoi lainalla lähes koko kauden 2011–2012 ajan. Kaudeksi 2012–2013 Nilsson siirtyi edelleen sarjatasoa alemmas vuoden mittaisella sopimuksella Ruotsin I-divisioonajoukkue Kallinge-Ronneby IF:n riveihin. Hän jatkoi joukkueessa myös kaudella 2013–2014, jolloin Nilsson eteni joukkueen kanssaaina Kvalserien AS:ään asti, mutta KRIF jäi kuitenkin ilman sarjanousua.

Nilsson siirtyi kaudeksi 2014–2015 kaksivuotisella sopimuksella Allsvenskan-joukkue Karlskrona HK:hon. Joukkue nousi kauden päätteeksi SHL:ään (ent. Elitserien), jossa Nilssonin tulokaskausi 2015–2016 toi 42 runkosarjaottelussa tehot 3+6=9 ja viidessä karsintasarjan ottelussa yhden syöttöpisteen. Hän teki SHL-uransa avausmaalin 19. syyskuuta 2015 vieraissa MODO Hockeyta vastaan. Maaliskuussa 2016 Nilsson teki Karlskronan kanssa kaksivuotisen jatkosopimuksen, kuten taas tammikuussa 2018. Joukkue putosi kauden 2017–2018 päätteeksi kuitenkin Allsvenskaniin.

Nilsson ei jatkanut enää Allsvenskaniin pudonneessa Karlskronassa, vaan hän siirtyi kaudeksi 2018–2019 1+1-vuotisella sopimuksella SM-liigajoukkue Pelicansiin. Hän jakoi pudotuspeleissä joukkueen sisäisen tehotilaston voiton Jesse Saarisen kanssa lukemalla +4. Pelicans ei kuitenkaan käyttänyt kauden jälkeen Nilssonin sopimuksessa ollutta optiota. Huhtikuussa hän teki aiemman seuransa AIK IF:n Allsvenskan-joukkueen kanssa vuoden mittaisen sopimuksen. Hänen sopimukseensa sisältyi optio SHL:ään siirtymisestä, jonka Nilsson käytti jo kesäkuussa tehtyään kauden 2019–2020 kattavan sopimuksen liigan nousijajoukkue IK Oskarshamnin kanssa.

Kaudeksi 2020–2021 Nilsson siirtyi vuoden mittaisella sopimuksella monikansallisen Bet-at-home ICE Hockey Leaguen itävaltalaisjoukkue Dornbirner EC:hen.

## Tilastot

## Lähteet
*
*
*

### Viitteet
Henrik Nilsson

**Henrik Nilsson** voi tarkoittaa seuraavia henkilöitä:

*Henrik Nilsson, ruotsalainen jalkapalloilija
*Henrik Nilsson, ruotsalainen vuonna 1970 syntynyt jääkiekkoilija
*Henrik Nilsson, ruotsalainen vuonna 1991 syntynyt jääkiekkoilija
*Henrik Nilsson, ruotsalainen meloja ja olympiavoittaja
Turhuuksien rovio

**Turhuuksien rovio** (*The Bonfire of the Vanities*) on yhdysvaltalaisen toimittajan ja kirjailijan Tom Wolfen kirjoittama kirja. Se ilmestyi 1987, ja sen aiheena ovat New Yorkin jupit. Teos ilmestyi suomeksi 1989 WSOY:n kustantamana, ja sen on suomentanut Erkki Jukarainen.

Alun perin Rolling Stonessa 27-osaisena jatkokertomuksena ilmestynyt kirja kertoo menestyneestä pörssihaista, liikemies Sherman McCoysta. Jatkokertomuksessa päähenkilö on kirjailija. Wolfe kuvailee tarkasti statusesineitä, merkkivaatteita ja luksustuotteita, jotka kertovat ihmisen asemasta maailmassa tai siitä, mikä ihminen tahtoisi olla. Päähenkilön elämä alkaa luisua alaspäin, kun hän eksyy autollaan ja törmää bronxilaiseen nuorukaiseen.

Kirjan nimi viittaa 1497 Firenzen torille Girolamo Savonarolan käskystä koottuun turhuuksien rovioon.

Teosta on yritetty pukea "suuren amerikkalaisen romaanin" kaapuun, kuten monia muita aiemmin.

## Lähteet

## Aiheesta muualla
* Turhuuksien rovio Kirjasammossa
Ágios Athanásios (Limassol)

**Ágios Athanásios** () on kaupunki ja kunta (Δήμος Αγίου Αθανασίου, *Dímos Agíou Athanasíou*) Limassolin alueella Kyproksen tasavallassa Kyproksen saarella. Sen väkiluku on  (2011). 

Ágios Athanásios on Limassolin esikaupunki ja sijaitsee noin viisi kilometriä Limassolin keskustasta pohjoiseen. Kaupunki on saanut nimensä Pyhästä Athanasioksesta. Ágios Athanásios on itsenäinen kunta vuodesta 1986.

## Lähteet

## Aiheesta muualla

* Δήμος Αγίου Αθανασίου. Ágios Athanásioksen kunnan verkkosivut.
Ágios Dométios

**Ágios Dométios** () on kaupunki ja kunta (Δήμος Αγίου Δομετίου, *Dímos Agíou Dometíou*; ) Nikosian alueella Kyproksen tasavallassa Kyproksen saarella. Sen väkiluku on  (2011). 

Ágios Dométios on Nikosian esikaupunki ja sijaitsee noin kolme kilometriä Nikosian keskustasta länteen. Se on rakennettu 160 metrin korkeuteen merenpinnasta. Suurin osa kunnan alueesta on vuodesta 1974 Turkin miehittämää ja Pohjois-Kyproksen hallussa. Pohjois-Kyprokseen kuuluva osa kunnasta kuuluu Lefkoşan alueeseen. Ágios Dométios on itsenäinen kunta vuodesta 1986.

## Lähteet

## Aiheesta muualla

* Δήμος Αγίου Δομετίου . Ágios Dométioksen kunnan verkkosivut.
Ágios Epíktitos

**Ágios Epíktitos** (, ) on kylä Kyproksen saarella. Se on *[[de facto]]* Pohjois-Kyproksen turkkilaisen tasavallan hallussa, ja kuuluu sen hallinnossa Girnen alueeseen. Kyproksen tasavallan pakolaishallinnossa se kuuluu Kyrenian alueeseen. Turkkilainen Çatalköy muodostaa Çatalköyn kunnan, joka ei ole Kyproksen tasavallan tunnustama. Koko kunnan väkiluku on  ja varsinaisen Ágios Epíktitoksen kylän väkiluku  (2011). 

Ágios Epíktitoksen kylä sijaitsee Kyproksen pohjoisrannikolla noin 11 kilometriä itään Kyrenian kaupungista.

## Lähteet

## Aiheesta muualla

* Çatalköy Belediyesi . Çatalköyn turkkilaisen kunnan verkkosivut.
Soili Stenroos

**Soili Stenroos** (s. 1958) on suomalainen jäkälätutkija, yli-intendentti ja professori. Hän työskentelee Luonnontieteellisen keskusmuseon (LUOMUS) kasvi- ja sienitieteen yksikössä. Hän on myös kasvitieteen dosentti. Hän on aikaisemmin ollut Turun yliopiston kasvimuseon amanuenssi.

Stenroos on johtanut sammalien ja jäkälien mikrosieniä käsittelevää tutkimushanketta sekä useita jäkälien systematiikkaan liittyviä tutkimushankkeita. Hän on myös johtanut laajaan kansainväliseen tyyppinäytteiden digitointihankkeeseen (Global Plants Initiative, GPI) kuuluvaa osahanketta vuosina 2009-2017. Hankkeen aikana digitoitiin LUOMUKSEN kasvi- ja sienitieteen yksikön kokoelmissa säilytettäviä tyyppinäytteitä.

Stenroos sai vuonna 2001 Risto Tuomikosken vuosipalkinnon merkittävästä tieteellisestä työstä. Hän on julkaissut uransa aikana yli 100 tieteellistä artikkelia, hän myös kirjoittanut lukuisia kasvi- ja sienitiedettä popularisoivia artikkeleita. *[[Suomen jäkäläopas]]* sai vuonna 2011 Tieto-Finlandia-palkinnon. Stenroos oli kirjan tekijätyöryhmän johtaja.

## Palkinnot ja tunnustukset
* 2001 Risto Tuomikosken vuosipalkinto
* 2011 Tieto-Finlandia-palkinto työryhmälle teoksesta *Suomen jäkäläopas*

## Julkaisuja
* *Taxonomic studies on Cladonia section Cocciferae, with special reference to secondary product chemistry*, Soili Stenroos. Hki: University of Helsinki, 1989 (Helsingin yliopiston kasvitieteen laitoksen julkaisuja, ISSN 0357-1610; n:o 13.) . Väitöskirja Helsingin yliopisto
* *Focus on lichen taxonomy and biogeography: a festschrift in honour of Teuvo Ahti*, Soili Stenroos (ed.). Helsinki: Finnish Botanical Publishing Board: 1994 (Acta botanica Fennica, ISSN 0001-5369; 150.) 
* *[[Suomen jäkäläopas]]*, toimittaneet Soili Stenroos ym. Helsinki: Kasvimuseo, Luonnontieteellinen keskusmuseo, 2011 - (Norrlinia 21, ISSN 0780-3214). 
* *Suomen rupijäkälät*, toimittaneet Soili Stenroos, Saara Velmala, Juha Pykälä, Teuvo Ahti. Helsinki: Luonnontieteellinen keskusmuseo Luomus, 2015 - (Norrlinia 28, ISSN 0780-3214). 
* *Lichens of Finland*, edited by Soili Stenroos, Saara Velmala, Juha Pykälä, Teuvo Ahti; authors: Teuvo Ahti ym. (Norrlinia 30, ISSN 0780-3214). 
* Stenroos, S., Laukka, T., Huhtinen, S., Döbbeler, P., Myllys, L., Syrjänen, K. & Hyvönen, J. 2010: *Multiple origins of symbioses between ascomycetes and bryophytes suggested by a five-gene phylogeny*. Cladistics 26: 281–300.
* Miadlikowska, J., Högnabba, F., Kauff, F., Lücking, R., Oliver, J.C., Hafellner, J., Schmull, M., Molnár, K., Gaya, E., Fraker, E., Hofstetter, V., Gueidan, C., Sipman, H.J.M., Björk, C., Thell, A., Burgaz, A.R., Calvelo, S., Myllys, L., Kukwa, M., Fernández-Brime, S., Lumbsch, T., Schoch, C., Maddison, D., Arnold, E.A., Lutzoni, F. & Stenroos, S. 2014: *Multigene phylogenetic synthesis for 1139 taxa, 318 genera and 67 families of the Lecanoromycetes (Ascomycota)*. Mol. Phyl. Evol. 4: S1055–7903.
* Stenroos, S., Pino-Bodas, R., Hyvönen, J., Lumbsch, H. T. & Ahti, T. 2019: *Phylogeny of the family Cladoniaceae (Lecanoromycetes, Ascomycota).* Cladistics 35: 351–384.

## Lähteitä
Super Parental Guardians

**The Super Parental Guardians** on vuonna 2016 ensi-iltansa saanut filippiiniläinen tagaloginkielinen toiminta-komediaelokuva, jonka ohjasi Joyce Bernal.

## Näyttelijät

## Aiheesta muualla
*
Akanthoú

**Akanthoú** (, ) on kylä ja kunta (Δήμος Ακανθούς, *Dímos Akanthoús*) Kyproksen saarella. Se on *[[de facto]]* Pohjois-Kyproksen turkkilaisen tasavallan hallussa, ja kuuluu sen hallinnossa Gazimağusan alueeseen. Kyproksen tasavallan pakolaishallinnossa se kuuluu Famagustan alueeseen. Koko kunnan väkiluku on  ja varsinaisen Akanthoún kylän väkiluku  (2011). 

Akanthoún kylä sijaitsee Pentadáktylos-vuorten pohjoisrinteessä noin kolme kilometriä sisämaahan saaren pohjoisrannikosta ja linnuntietä noin 33 kilometriä pohjoisluoteeseen Famagustan kaupungista.

## Lähteet

## Aiheesta muualla

* Δήμος Ακανθούς. Akanthoún kreikkalaisen kunnan verkkosivut. 
* Tatlısu Belediyesi. Tatlısun turkkilaisen kunnan verkkosivut.
Athiénou

**Athiénou** (, myös *Athiaínou*, Αθηαίνου, ) on kylä ja kunta (Δήμος Αθηένου, *Dímos Athiénou*) Lárnakan alueella Kyproksen tasavallassa Kyproksen saarella. Sen väkiluku on  (2011).

Athiénoun kylä sijaitsee linnuntietä noin 20 kilometriä Lárnakasta pohjoiseen. Kylä sijaitsee saaren jakavalla vihreällä linjalla, jolla sijaitsee sen lisäksi vain muutama muu asuttu kylä. Suurin osa kunnan alueesta on vuodesta 1974 Turkin miehittämää ja Pohjois-Kyproksen turkkilaisen tasavallan hallussa.

## Lähteet

## Aiheesta muualla

* Δήμος Αθηένου. Athiénoun kunnan verkkosivut.
Derýneia

**Derýneia** () on kylä ja kunta (Δήμος Δερύνειας, *Dímos Derýneias*) Famagustan alueella Kyproksen tasavallassa Kyproksen saarella. Sen väkiluku on  (2011). 

Derýneia sijaitsee Kyproksen kaakkoisosassa lähellä vihreää linjaa, noin kolme kilometriä Paralímnistä ja yhdeksän kilometriä Agía Nápasta pohjoiseen. Kylä tunnetaan erityisesti mansikankasvatuksesta.

## Lähteet

## Aiheesta muualla

* Δήμος Δερύνειας. Derýneian kunnan verkkosivut.
Géri

**Géri** () on kylä ja kunta (Δήμος Γερίου, *Dímos Geríou*) Nikosian alueella Kyproksen tasavallassa Kyproksen saarella. Sen väkiluku on  (2011). 

Géri sijaitsee Kyproksen keskiosissa noin 10 kilometriä kaakkoon pääkaupunki Nikosiasta. Se on itsenäinen kunta vuodesta 2011.

## Lähteet

## Aiheesta muualla

* Δήμος Γερίου. Gérin kunnan verkkosivut.
Germasógeia

**Germasógeia** () on kaupunki ja kunta (Δήμος Γερμασόγειας, *Dímos Germasógeias*) Limassolin alueella Kyproksen tasavallassa Kyproksen saarella. Sen väkiluku on  (2011). 

Germasógeia on Limassolin esikaupunki ja sijaitsee noin kuusi kilometriä Limassolin keskustasta koilliseen. Kunta käsittää alueen, joka ulottuu meren rannalle saakka. Germasógeia on itsenäinen kunta vuodesta 1994.

## Lähteet

## Aiheesta muualla

* Δήμος Γερμασόγειας. Germasógeian kunnan verkkosivut.
Dromolaxiá-Meneoú

**Dromolaxiá** () eli **Dromolaxiá-Meneoú** (Δρομολαξιά-Μενεού) on kylä ja kunta (Δήμος Δρομολαξιάς-Μενεού, *Dímos Dromolaxiás-Meneoú*) Lárnakan alueella Kyproksen tasavallassa Kyproksen saarella. Sen väkiluku on  (2011). 

Dromolaxiá on Lárnakan esikaupunkialuetta. Se sijaitsee noin viisi kilometriä lounaaseen Lárnakan kaupungista ja pari kilometriä länteen Lárnakan kansainvälisestä lentoasemasta. Dromolaxiássa sijaitsee merkittävä Hala Sultan Tekken moskeija.

## Lähteet

## Aiheesta muualla

* Δήμος Δρομολαξιάς-Μενεού . Dromolaxiá-Meneoún kunnan verkkosivut.
Aradíppou

**Aradíppou** () on kaupunki ja kunta (Δήμος Αραδίππου, *Dímos Aradíppou*) Lárnakan alueella Kyproksen tasavallassa Kyproksen saarella. Sen väkiluku on  (2011). 

Aradíppou on Lárnakan esikaupunki ja sijaitsee noin seitsemän kilometriä Lárnakan keskustasta luoteeseen. Se on itsenäinen kunta vuodesta 1986.

## Lähteet

## Aiheesta muualla

* Δήμος Αραδίππου. Aradíppoun kunnan verkkosivut.
Káto Polemídia

**Káto Polemídia** () on kaupunki ja kunta (Δήμος Κάτω Πολεμιδιών, *Dímos Káto Polemidión*) Limassolin alueella Kyproksen tasavallassa Kyproksen saarella. Sen väkiluku on  (2011). 

Káto Polemídia on Limassolin esikaupunki ja sijaitsee noin kuusi kilometriä Limassolin keskustasta luoteeseen. Se on ollut itsenäinen kunta vuodesta 1986. Káto Polemídia (”Ala-Polemídia”) on alun perin hieman koilliseen sijaitsevan Páno Polemídian (”Ylä-Polemídia”) alakylä.

## Lähteet

## Aiheesta muualla

* Δήμος Κάτω Πολεμιδιών. Káto Polemídian kunnan verkkosivut.
Kióneli

**Kióneli** (, ) on kaupunki Kyproksen saarella. Se on *[[de facto]]* Pohjois-Kyproksen turkkilaisen tasavallan hallussa, ja kuuluu sen hallinnossa Lefkoşan alueeseen. Kyproksen tasavallan pakolaishallinnossa se kuuluu Nikosian alueeseen. Turkkilainen Gönyeli muodostaa Gönyelin kunnan, joka ei ole Kyproksen tasavallan tunnustama. Koko kunnan väkiluku on  ja varsinaisen Kiónelin kaupungin väkiluku  (2011). 

Kióneli on Nikosian turkkilaisen puolen esikaupunkialuetta ja sijaitsee noin seitsemän kilometriä Nikosian keskustasta luoteeseen.

## Lähteet

## Aiheesta muualla

* Gönyeli Belediyesi. Gönyelin turkkilaisen kunnan verkkosivut.
Kythréa

**Kythréa** (, myös *Kythraía*, Κυθραία ja *Tzyrká*, Τζυρκά, ) on kylä ja kunta (Δήμος Κυθρέας, *Dímos Kythréas*) Kyproksen saarella. Se on *[[de facto]]* Pohjois-Kyproksen turkkilaisen tasavallan hallussa, ja kuuluu sen hallinnossa Lefkoşan alueeseen. Kyproksen tasavallan pakolaishallinnossa se kuuluu Nikosian alueeseen. Koko kunnan väkiluku on  ja varsinaisen Kythréan kylän väkiluku  (2011). 

Kythréa sijaitsee Kyproksen pohjoisosissa noin 8,5 kilometriä saaren pohjoisrannikosta sisämaahan ja linnuntietä noin 16 kilometriä kaakkoon Kyrenian kaupungista. Kylä on perinyt nimensä antiikin ajan Khytroin kaupungista, joka sijaitsi sen lähellä.

## Lähteet

## Aiheesta muualla

* Δήμος Κυθρέας. Kythréan kreikkalaisen kunnan verkkosivut. 
* Değirmenlik Belediyesi. Değirmenlikin turkkilaisen kunnan verkkosivut.
Lápithos

**Lápithos** (, ) on kylä ja kunta (Δήμος Λαπήθου, *Dímos Lapíthou*) Kyproksen saarella. Se on *[[de facto]]* Pohjois-Kyproksen turkkilaisen tasavallan hallussa, ja kuuluu sen hallinnossa Girnen alueeseen. Kyproksen tasavallan pakolaishallinnossa se kuuluu Kyrenian alueeseen. Koko kunnan väkiluku on  ja varsinaisen Lápithoksen kylän väkiluku  (2011). 

Lápithos sijaitsee Kyproksen pohjoisrannikolla noin 15 kilometriä länteen Kyrenian kaupungista. Kylä on ottanut nimensä samalla paikalla sijainneesta antiikin ajan Lapethoksen kaupungista.

## Lähteet

## Aiheesta muualla

* Δήμος Λαπήθου. Lápithoksen kreikkalaisen kunnan verkkosivut. 
* Lapta Belediyesi . Laptan turkkilaisen kunnan verkkosivut.
Roswitha Möhring

**Roswitha Katariina Möhring** (alkujaan **Utriainen**, sitten **Heikkilä**, sitten **Lindholm**, s. 9. joulukuuta 1943 Lieksa) on suomalainen malli ja muotinäytösten järjestäjä.

Valmistuttuaan ylioppilaaksi 1963 ja opiskeltuaan Jyväskylän yliopistossa Roswitha Möhring muutti Helsinkiin ja sai työpaikan Monsieur Mossen salongista. Vuonna 1965 hän voitti Mallorcalla Suomen kaunein kansikuvatyttö -kilpailun, myöhemmin myös Miss Cinema Finland -kilpailu. Hänestä on julkaistu viitisenkymmentä aikakauslehtien kansikuvaa.

Vuonna 1966 hän avioitui tamperelaisen muotiyrittäjän Kaisu Heikkilän pojan Markku Heikkilän kanssa ja sai anopiltaan oppia muotialalle. Nuoripari asui 1960-luvun lopulla vajaan vuoden Pariisissa, jossa Roswitha Möring tutustui muotialaan. Palattuaan Suomeen hän alkoi vuoden 1972 paikkeilla järjestää muotinäytöksiä.

Vuonna 1977 Möhringille myönnettiin Wäinö Aaltosen mitali hänen työstään nuorten lahjakkaiden taiteilijoiden hyväksi.

Vuonna 1998 Kirjapaja julkaisi Maria Schulginin kanssa laaditun omaelämäkerran *Roswitha – morsiamen ikävä*. 

Vuosina 2001–2014 Möhring piti muotimuseota synnyinkodissaan Lieksassa.

Roswitha Möhringin ja Markku Heikkilän tytär on pappi ja Marttojen toiminnanjohtaja Marianne Heikkilä. Möhring oli myöhemmin naimisissa Kurt Lindholmin kanssa. Hän on käyttänyt myös äitinsä sukunimeä Utriainen. Nykyisin hän käyttää saksalaisen upseeri-isänsä sukunimeä. Isä jätti perheen Roswithan ollessa muutaman päivän ikäinen.

## Lähteet
Lefkónoiko

**Lefkónoiko** (, ) on kylä ja kunta (Δήμος Λευκονοίκου, *Dímos Lefkonoíkou*) Kyproksen saarella. Se on *[[de facto]]* Pohjois-Kyproksen turkkilaisen tasavallan hallussa, ja kuuluu sen hallinnossa Gazimağusan alueeseen. Kyproksen tasavallan pakolaishallinnossa se kuuluu Famagustan alueeseen. Koko kunnan väkiluku on  ja varsinaisen Lefkónoikon kylän väkiluku  (2011).

Lefkónoikon kylä sijaitsee saaren koillisosassa linnuntietä noin 24 kilometriä luoteeseen Famagustan kaupungista.

## Lähteet

## Aiheesta muualla

* Δήμος Λευκονοίκου. Lefkónoikon kreikkalaisen kunnan verkkosivut.
Livádia (Lárnaka)

**Livádia** (, myös *Leivádia*, Λειβάδια) on kylä ja kunta (Δήμος Λιβαδιών, *Dímos Livadión*) Lárnakan alueella Kyproksen tasavallassa Kyproksen saarella. Sen väkiluku on  (2011).

Livádia on Lárnakan esikaupunkialuetta ja sijaitsee noin viisi kilometriä pohjoiseen Lárnakan keskustasta.

## Lähteet

## Aiheesta muualla

* Δήμος Λιβαδιών. Livádian kunnan verkkosivut.
Folke Forsman

**Folke Michael Forsman** (s. 10. huhtikuuta 1937 Helsinki) on suomalainen urkutaiteilija ja musiikkipedagogi. Vuosina 1966–2005 hän toimi ruotsinkielisen Olaus Petrin kirkon kanttorina Helsingissä. Vuosina 1963–2001 hän opetti urkujensoittoa Sibelius-Akatemiassa. Vuodesta 1965 hän on kirjoittanut musiikkiarvosteluja *[[Hufvudstadsbladet]]iin*. Hän on tullut tunnetuksi erityisesti Olivier Messiaenin urkusävellysten esittäjänä ja tuntijana. Vuonna 2005 Forsman nimitettiin Ruotsin kuninkaallisen Pohjantähden ritarikunnan ensimmäisen luokan ritariksi ansioistaan Suomen ja Ruotsin yhteistyössä urku- ja kuoromusiikin alalla.

Forsman opiskeli 1950- ja 1960-luvun vaihteessa Sibelius-Akatemiassa Enzio Forsblomin johdolla. Hän suoritti urkudiplomin 1962, filosofian maisterin tutkinnon 1983 ja musiikin tohtorin tutkinnon 1999.

Vuosina 1990–1995 Forsman toimi Organum-seuran puheenjohtajana.

Folke Forsmanin nuorempi veli on *[[Kyrkpressen]]in* entinen päätoimittaja sekä nokkahuilunsoiton ja varhaisen musiikin asiantuntija Rabbe Forsman.

## Teoksia
*1985: *Suomalaiset urkusävellykset ja suomalainen urkujenrakennus.* Organum-seura. .
*1999: *Registrering i Olivier Messiaens orgelmusik*. Tohtorinväitös. Sibelius-Akatemia. .
*2001: *Urkukoulu: Esityskäytäntöjen peruskurssi.* WSOY. .

## Lähteet

## Aiheesta muualla
* Folke Forsman Discogs-levytystietokannassa
Léfkara

**Léfkara** () eli **Páno Léfkara** (Πάνω Λεύκαρα) on kylä ja kunta (Δήμος Λευκάρων, *Dímos Lefkáron*) Lárnakan alueella Kyproksen tasavallassa Kyproksen saarella. Sen väkiluku on  (2011).

Léfkara sijaitsee linnuntietä noin 30 kilometriä länteen Lárnakan kaupungista. Léfkaran asutus jakautuu kahteen kylään, yläkylään eli Páno Léfkaraan, joka on suurempi ja muodostaa kunnan (*dímos*), ja tunnetaan siksi yleensä vain Léfkarana, ja pienempään alakylään eli Káto Léfkaraan, joka on kyläyhdyskunta (*koinótita*). Páno Léfkara sijaitsee Tróodos-vuorten etelärinteessä noin 500 metrin korkeudessa merenpinnasta laskettuna. Kylät ovat saaneet valkoiseen viittaavan nimensä alueen vuorten vaaleasta kalkkikivestä.

## Lähteet

## Aiheesta muualla

* Δήμος Λευκάρων. Léfkaran kunnan verkkosivut.